
DR 31.10.2016                                                                                                                                                   93               

 

Saya telah menghadiri beberapa persidangan antarabangsa, International Panel of 
Parliamentarians for Freedom of Religion and Belief. Dalam persidangan tersebut saya 
mendapati negara-negara seperti Pakistan juga mampu menubuhkan sebuah kumpulan 
ataupun jawatankuasa yang bernama, dengan izin, All Party Parliamentary Group for 
Pakistani Minorities untuk melindungi hak-hak kebebasan beragama oleh golongan minoriti 
di Pakistan yang dibelenggu oleh puak-puak ganas yang memupuk budaya, dengan izin, 
politics of fear. 

Tuan Yang di-Pertua, saya ingin mencadangkan di sini agar satu Jawatankuasa 
Hak Asasi Manusia serta pelbagai kumpulan, dengan izin, All Party Parliamentarians Group 
ditubuhkan di bawah pantauan Dewan Rakyat untuk menghalusi isu-isu masyarakat seperti 
hak-hak Orang Asli dan orang asal Sabah dan Sarawak, isu-isu kesihatan, isu perlindungan 
kanak-kanak, isu wanita, ekonomi, pertanian, pendidikan, pertahanan dan sebagainya. 
Dengan adanya Standing Committee atau kumpulan-kumpulan ini yang merentasi 
kefahaman politik dan parti politik, banyak janji yang dibuat oleh kerajaan seperti keputusan 
Kabinet tahun 2009 yang menghalang penukaran agama unilateral oleh sebelah pihak 
sahaja dapat dijalankan dengan sempurna.  

Saya juga ingin bertanya di sini, senarai semua Menteri yang diberikan pangkat, 
dengan izin, special envoy yang dibayar gaji dari pembayar cukai yang sehingga kini tidak 
dilaporkan apa kerja mereka, sumbangan atau tugas mereka. Saya ingin memohon agar 
satu laporan bagi setiap satu special envoy ini diberikan kepada semua Ahli Parlimen 
supaya diketahui ramai, dengan izin, job scope mereka dan pencapaian mereka.  

Tuan Yang di-Pertua, saya ingin bertanya di sini, apakah dasar negara Malaysia 
mengadakan hubungan diplomatik dengan negara-negara seperti Sri Lanka dan Myanmar 
yang jelas telah mencabuli hak asasi manusia terutama sekali rakyat mereka?  

Di Myanmar, kita lihat kaum Rohingya tertindas dan, dengan izin, persecuted 
because of their religion and in this sense, they are all Muslims. Dalam kes Sri Lanka, 
mereka ini telah menjadi mangsa penganiayaan dan kezaliman Rejim Sinha Sri Lanka 
kerana mereka daripada kaum Tamil. Saya ingin tahu di sini Tuan Yang di-Pertua, 
mengapa Malaysia masih lagi tidak menggunakan peluang sebagai ahli tidak tetap UNSC 
iaitu United Nations Security Council untuk membawa negara-negara seperti Sri Lanka dan 
Myanmar dan melobi supaya mereka dihadapkan ke mahkamah, dengan izin, International 
Criminal Court di atas dakwaan ataupun di atas charge crime against humanity, war crimes 
and genocide.  

Tuan Yang di-Pertua, saya ingin mengemukakan soalan serta cadangan saya 
kepada pihak kerajaan untuk mempercepatkan usaha untuk menggubal satu rang undang-
undang bagi melindungi kanak-kanak daripada menjadi mangsa pencabulan. Salah satu 
cadangan adalah inisiatif untuk satu akta iaitu Sexual Grooming Act supaya kanak-kanak, 
dengan izin, tidak digroom untuk menjadi mangsa keganasan seksual tanpa pengetahuan 
mereka. Seiring itu saya juga ingin mencadangkan semula di Dewan yang mulia ini, 
penubuhan satu suruhanjaya bagi melindungi hak-hak wanita dan kanak-kanak yang boleh 
juga diletakkan di bawah bidang kuasa Dewan Rakyat memandangkan kes-kes rogol, 
pencabulan serta serangan seksual bukan sahaja di sekolah tetapi di khalayak ramai 
semakin meningkat.  

Cadangan untuk pendidikan seks di sekolah-sekolah sudah tiba masa diadakan 
dan saya juga mohon kepada Kementerian Pembangunan Wanita, Keluarga dan 
Masyarakat dan juga Kementerian Pendidikan untuk memandang serius isu ini. Mungkin 
perkataan “pendidikan seks” boleh digantikan dengan satu lagi istilah yang lain supaya 
golongan-golongan yang senang untuk, dengan izin, to be confused by the term dapat 
menerima cadangan dan idea ini supaya kanak-kanak, anak-anak mereka mendapat 
didikan untuk menghormati kawan-kawan daripada jantina yang lain.  

Tuan Yang di-Pertua, saya ingin mengambil peluang ini untuk menyampaikan 
ucapan takziah kepada mangsa-mangsa kebakaran Hospital Sultanah Aminah di Johor 
pada minggu lepas dan bravo kepada anggota-anggota bomba dan polis, semua 
kakitangan hospital, jururawat serta doktor yang telah meletakkan nyawa orang ramai 
sebelum diri mereka sendiri. Berhubung dengan kebakaran tersebut, pendedahan oleh 
penyelidik Dr. Mohd. Zailan Sulaiman dari Pusat Pengajian Perumahan, Bangunan dan 
Perancangan di Universiti Sains Malaysia menyatakan bahawa banyak lagi hospital 
terdedah ancaman kebakaran.  



Saya telah menghadiri beberapa persidangan antarabangsa, International Panel of Parliamentarians for Freedom of Religion and Belief. Dalam persidangan tersebut saya mendapati negara-negara seperti Pakistan juga mampu menubuhkan sebuah kumpulan ataupun jawatankuasa yang bernama, dengan izin, All Party Parliamentary Group for Pakistani Minorities untuk melindungi hak-hak kebebasan beragama oleh golongan minoriti di Pakistan yang dibelenggu oleh puak-puak ganas yang memupuk budaya, dengan izin, politics of fear. Tuan Yang di-Pertua, saya ingin mencadangkan di sini agar satu Jawatankuasa Hak Asasi Manusia serta pelbagai kumpulan, dengan izin, All Party Parliamentarians Group ditubuhkan di bawah pantauan Dewan Rakyat untuk menghalusi isu-isu masyarakat seperti hak-hak Orang Asli dan orang asal Sabah dan Sarawak, isu-isu kesihatan, isu perlindungan kanak-kanak, isu wanita, ekonomi, pertanian, pendidikan, pertahanan dan sebagainya. Dengan adanya Standing Committee atau kumpulan-kumpulan ini yang merentasi kefahaman politik dan parti politik, banyak janji yang dibuat oleh kerajaan seperti keputusan Kabinet tahun 2009 yang menghalang penukaran agama unilateral oleh sebelah pihak sahaja dapat dijalankan dengan sempurna. Saya juga ingin bertanya di sini, senarai semua Menteri yang diberikan pangkat, dengan izin, special envoy yang dibayar gaji dari pembayar cukai yang sehingga kini tidak dilaporkan apa kerja mereka, sumbangan atau tugas mereka. Saya ingin memohon agar satu laporan bagi setiap satu special envoy ini diberikan kepada semua Ahli Parlimen supaya diketahui ramai, dengan izin, job scope mereka dan pencapaian mereka. Tuan Yang di-Pertua, saya ingin bertanya di sini, apakah dasar negara Malaysia mengadakan hubungan diplomatik dengan negara-negara seperti Sri Lanka dan Myanmar yang jelas telah mencabuli hak asasi manusia terutama sekali rakyat mereka?. Di Myanmar, kita lihat kaum Rohingya tertindas dan, dengan izin, persecuted because of their religion and in this sense, they are all Muslims. Dalam kes Sri Lanka, mereka ini telah menjadi mangsa penganiayaan dan kezaliman Rejim Sinha Sri Lanka kerana mereka daripada kaum Tamil. Saya ingin tahu di sini Tuan Yang di-Pertua, mengapa Malaysia masih lagi tidak menggunakan peluang sebagai ahli tidak tetap UNSC iaitu United Nations Security Council untuk membawa negara-negara seperti Sri Lanka dan Myanmar dan melobi supaya mereka dihadapkan ke mahkamah, dengan izin, International Criminal Court di atas dakwaan ataupun di atas charge crime against humanity, war crimes and genocide. Tuan Yang di-Pertua, saya ingin mengemukakan soalan serta cadangan saya kepada pihak kerajaan untuk mempercepatkan usaha untuk menggubal satu rang undang- undang bagi melindungi kanak-kanak daripada menjadi mangsa pencabulan. Salah satu cadangan adalah inisiatif untuk satu akta iaitu Sexual Grooming Act supaya kanak-kanak, dengan izin, tidak digroom untuk menjadi mangsa keganasan seksual tanpa pengetahuan mereka. Seiring itu saya juga ingin mencadangkan semula di Dewan yang mulia ini, penubuhan satu suruhanjaya bagi melindungi hak-hak wanita dan kanak-kanak yang boleh juga diletakkan di bawah bidang kuasa Dewan Rakyat memandangkan kes-kes rogol, pencabulan serta serangan seksual bukan sahaja di sekolah tetapi di khalayak ramai semakin meningkat. Cadangan untuk pendidikan seks di sekolah-sekolah sudah tiba masa diadakan dan saya juga mohon kepada Kementerian Pembangunan Wanita, Keluarga dan Masyarakat dan juga Kementerian Pendidikan untuk memandang serius isu ini. Mungkin perkataan "pendidikan seks" boleh digantikan dengan satu lagi istilah yang lain supaya golongan-golongan yang senang untuk, dengan izin, to be confused by the term dapat menerima cadangan dan idea ini supaya kanak-kanak, anak-anak mereka mendapat didikan untuk menghormati kawan-kawan daripada jantina yang lain. Tuan Yang di-Pertua, saya ingin mengambil peluang ini untuk menyampaikan ucapan takziah kepada mangsa-mangsa kebakaran Hospital Sultanah Aminah di Johor pada minggu lepas dan bravo kepada anggota-anggota bomba dan polis, semua kakitangan hospital, jururawat serta doktor yang telah meletakkan nyawa orang ramai sebelum diri mereka sendiri. Berhubung dengan kebakaran tersebut, pendedahan oleh penyelidik Dr. Mohd. Zailan Sulaiman dari Pusat Pengajian Perumahan, Bangunan dan Perancangan di Universiti Sains Malaysia menyatakan bahawa banyak lagi hospital terdedah ancaman kebakaran.